open-index/open-wikipedia-markdown huggingface dataset:
Vüqar Əliverdiyev

**Vüqar Əfqan oğlu Əliverdiyev** — Azərbaycan Silahlı Qüvvələrinin general-mayoru. 2016-cı ildə Aprel döyüşləri və 2020-ci ildə Vətən Müharibəsində iştirak etmişdir.

## Hərbi xidməti
2008-ci ildə mayor Vüqar Əliverdiyev, Azərbaycan Respublikasının Prezidenti İlham Əliyevin sərəncamı ilə "Hərbi xidmətlərə görə" medalı ilə təltif edildi.

2016-cı ildə isə polkovnik Vüqar Əliverdiyev Aprel döyüşləri zamanı göstərdiyi qəhrəmanlığa görə, Prezident İlham Əliyevin sərəncamı ilə "İgidliyə görə" medalına layiq görülmüşdür.

2020-ci ildə, Suqovuşan kəndinin işğaldan azad edilməsi uğrunda aparılmış döyüş əməliyyatlarında iştirak edərək igidlik və mərdlik nümunəsi göstərməsinə görə Prezident İlham Əliyevin sərəncamı ilə general-mayor Vüqar Əliverdiyev, “Suqovuşanın azad olunmasına görə” medalı ilə təltif edildi.

## Təltifləri
*  — "İgidliyə görə" medalı
*  — "Hərbi xidmətlərə görə" medalı
*  — "Qüsursuz xidmətə görə" medalı
*  — "Azərbaycan Respublikası Silahlı Qüvvələrinin 90 illiyi (1918-2008)" yubiley medalı
*  — "Azərbaycan Respublikası Silahlı Qüvvələrinin 95 illiyi (1918-2013)" yubiley medalı
*  — "Suqovuşanın azad olunmasına görə" medalı

## İstinadlar
Belqrad Universiteti

**Belqrad Universiteti** () — Serbiyanın paytaxtı Belqrad şəhərində yerləşən ali təhsil müəssisəsi. Universitetin rektoru İvanka Popoviçdir.

## Tarixi

Avropanın ən qədim universitetlərindən biri, Serbiyanın isə ən qədim universiteti olan Belqrad Universitetinin əsası 1808-ci ildə **Belqrad Ali Məktəbi** kimi qoyulmuşdur. 1905-ci ildə kralın Sərəncamı ilə universitet statusu qazanmış və him vaxtdan **Belqrad Universiteti** adlanır.

2000-ci ildə Serbiyada baş verən "Buldozer inqilabı"ndan sonra Belqrad Universitetinə daha çox müstəqillik verilib, universitet Bolonya prosesinə qoşulub.

## Fakültələri
Universitetin 31 fakültəsi var:
*Kənd təsərrüfatı fakültəsi
*Memarlıq fakültəsi
*Biologiya fakültəsi
*Kimya fakültəsi
*Mülki mühəndislik fakültəsi
*İqtisadiyyat fakültəsi
*Elektrik mühəndisliyi fakültəsi
*Meşə təsərrüfatı fakültəsi
*Coğrafiya fakültəsi
*Hüquq fakültəsi
*Riyaziyyat fakültəsi
*Mexanika mühəndisliyi fakültəsi
*Tibb fakültəsi
*Mədənçilik və geologiya fakültəsi
*Təşkilati elmlər fakültəsi
*Şərq ortodoks teologiyası fakültəsi
*Əczaçılıq fakültəsi
*Filologiya fakültəsi
*Fəlsəfə fakültəsi
*Fiziki kimya fakültəsi
*Fizika fakültəsi
*Siyasi elmlər fakültəsi
*Təhlükəsizlik araşdırmaları fakültəsi
*Xüsusi təhsil və reabilitasiya fakültəsi
*İdman və bədən tərbiyəsi fakültəsi
*Stomatologiya fakültəsi
*Müəllim hazırlığı fakültəsi
*Texniki elmlər fakültəsi
*Texnologiya və metallurgiya fakültəsi
*Nəqliyyat mühəndisliyi fakültəsi
*Baytarlıq fakültəsi


Fakultet elektrotehnicki u beogradu ulaz.jpg|Texniki elmlər fakültəsi
Filoloski Knez.jpg|Filologiya fakültəsi
Tehnoloski.jpg|Texnologiya və metallurgiya fakültəsi
Саобраћајни факултет Универзитета у Београду.jpg|Nəqliyyat mühəndisliyi fakültəsi



## Elmi-tədqiqat institutları
Universitetdə 12 elmi-tədqiqat institutu fəaliyyət göstərir:
*Tətbiqi Nüvə Enerjisi İnstitutu
*Kimya, Texnologiya və Metallurgiya İnstitutu
*Tarix İnstitutu
*Tibbi Araşdırma İnstitutu
*Molekulyar Genetika və Genetik Mühəndislik İnstitutu
*Çoxsahəli Araşdırma İnstitutu
*Fəlsəfə və Sosial nəzəriyyə İnstitutu
*Fizika İnstitutu
*Mixaylo Pupin İnstitutu
*Nikola Tesla adına Elektrik Mühəndisliyi İnstitutu
*Sinişa Stankoviç adına Bioloji Tədqiqatlar İnstitutu
*Vinça Nüvə İnstitutu

## Mərkəzlər
Universitetdə müxtəlif sahələrlə bağlı 9 Mərkəz fəaliyyət göstərir:
*İnformasiya Mərkəzi
*Kompüter Mərkəzi
*Serb-Yapon Elmi Simulyasiya Mərkəzi
*Karyera İnkişaf Mərkəzi
*Strateji İdarəetmə Mərkəzi
*Texnoloji Transfer Mərkəzi
*Əlil Tələbələr Mərkəzi
*Keyfiyyətin Təminatı Mərkəzi
*Həyat Boyu Öyrənmə Mərkəzi

## Kitabxanası

Universitetin zəngin kitabxana fondu var. Əsas kitabxanası XIX əsr serb siyasi fəalı Svetozar Markoviçin adınadır.

## Xarici əlaqələri
Universitet fəaliyyəti dövründə bir çox universitetlərlə əməkdaşlıq etmişdir.

## Reytinqi

## Həmçinin bax

## İstinadlar

## Xarici keçidlər

*
Alderton (Suffolk)

**Alderton** — İngiltərənin Suffolk Sahili rayonunda, Feliksstouvun təxminən 9 kilometr şimalında, Vudbricin 16 kilometr cənub şərqində və Hollizlinin 3 kilometr cənubunda, Şimal dənizi sahilində kənd. 2007-ci ildə əhalisi təxminən 430 idi, 2011-ci ildəki siyahıyaalmaya görə 423-ə düşmüşdür.

## Tarixi
Kənd "Alderton Domesday" Kitabında "Alretuna" olaraq qeyd edilmişdir. Yerli hərbi qurğulara Napoleon dövrünə aid 3 Martello qülləsi və müxtəlif XX əsrə aid binalar daxildir. Mil Leyn burada 1796-cı ildə tikilən və 1956-cı ildə dağıdılan bir dəyirman sahəsini işarətləyir. Sedar Kourtun 600 metr şərqində bir qədim məskunlaşma yeri havadan çəkilmiş fotoşəkillərdən müəyyən edilmişdir, ancaq oradan yeridikdə heç bir şey görülmür.

Aldertonda bir kənd dükanı, bir həkim əməliyyatı və zəng qülləsi olmayan bir kilsəsi mövcuddur. XVIII əsrdə kəndə təsir göstərən bir fırtına baş vermiş və nəticədə kənd camaat kasıblaşmağa başlamışdır. Suffolklu yazıçı Con Fiyelds, Aldertonu "günəşin bir yeri" olaraq adlandırmışdır.

## İstinadlar

## Xarici keçidlər
* Aldertonun şəkilləri
* Alderton  *[[:en:Domesday Book|Domesday Book]]* kitabında
Serb Siyahısı (Kosovo)

**Serb Siyahısı** (, ) — 2014-ci ildə qurulan Kosovodakı Serb İctimaiyyətini nümayəndə edən Kosovonun siyasi partiyası.

## Tarixi

### 2004
2004-cü ilin Oktyabr ayında olan, Parlament seçkilərində Kosovo və Metohiya üçün Serb Siyahısı (/) rəhbəri Oliver İvanoviç idi. 

### 2014
2014 Kosovo parlament seçkilərində, Serb Siyahısı üçün ümumi səs sayı 38,169 (5,30%) idi.

17 Sentyabrda Serb Siyahısı, hökumət kabinetinə ancaq Vetevendosye, onun bir hissəsi olmasa qatılacağını açıqlamışdır.

### 2015

#### Nazir Yablonoviçin Vəzifədən Alınması
Yakova'da serb məcburi köçkünlərə miladda daşla hücum edən etnik albanları "*vəhşilər*" adlandırmasından sonra, müxalifət onun vəzifədən alınmasını tələb etdi və 2015-ci ilin Fevral ayının 3-də Kosovo Respublikası, Aleksandr Yablanoviçi vəzifədən almışdı. İfadəsi, 2015 Kosova protestlərində köməyi olmuşdu. Serb Siyahısı, bir sonrakı Kosovo məclis iclasına qatılmamağa qərar vermişdi.

## Məclis Üzvləri
Kosova Məclisinin rəsmi saytına görə:
* Yasmina Zivkoviç
* Milka Vuletiş
* Yelena Bontiş
* Milena Miliçeviç
* Velimir Rakiç
* Boyan Mitiç
* Slavko Simiç
* Slobodan Petroviçğ
* Adem Hodza 
* Saşa Milosavliyeviç

## Həmçinin Bax
* Kosovo
* Serbiya
* Kosovo müharibəsi

## İstinadlar
Vladimir Vısovskinin abidəsi (Rostov-na-Donu)

**Vladimir Vısovskinin abidəsi** — Rostov-na-Donu şəhərində yerləşən monumental abidələrdən biri. Abidə rus şairi Vladimir Vısovskinin şərəfinə ucaldılmışdır. Abidə 2014-cü ilin yayında quraşdırılmışdır. Puşkinskaya küçəsində yerləşir. Anatoli Andreyeviç Sknarinin isə heykəlin müəllifidir.

## Tarixi
2009-cu ildə Vladimir Vısovskinin şərəfinə abidənin ucaldılması məqsədilə vəsait toplanışına başlanılmışdır. Üstəlik abidənin hazırlanması məqsədilə müsabiqə elan edilmişdir. Nəticədə isə Anatoli Andreyeviç Sknarinin işi seçilmişdir. Bununla belə bir çox heykəltaraşlar bu müsabiqədə iştirak etmişdir. Abidənin hazırlanmasına tostovlu sakinlərdən təşkil edilmiş qrup məşğul olurdu. Abidəni maliyyələşdirmək məqsədilə şəhərin müxtəlif yerlərində xüsusi qutular yerləşdirilmişdi. İmkanı olan insanlar bu məqsədlə öz yardımını bu qutuya atmalı idi. Üstəlik şəhərdə xeyriyyə konsertləri keçirilirdi. Nəticədə isə gərəkli olan 2,5 milyon rubldan 500 min rublu toplanmışdı. Çatışmayan vəsaitin isə böyük hissəsini isə rostovlu iş adamı İvan Ssavidinin veyriyyə fondu qarşılamışdı.

Abidənin açılışı 25 iyul 2014-cü ilə təsadüf etmişdir. Həmin gün şairin 34-cü anım günü idi. Abidə Puşkindkaya küçəsində, Kino evindən bir qədər aralıda quraşdırılmışdır. Kompazisiyanın hündürlüyü 3,4 metr təşkil edir. Şairin öz heykəlinin hübdürlüyü isə 2,3 metrdir. Abidə bürüncdən hazırlanmışdır. Şair əlində gitara olaraq təsvir edilmişdir. Şairdən sağda asılqan yerləşir. Üstəlik burada şimşək belə simbolizə edilmişdir. Bu isə şairin parlaq və qısa ömrünü təzahür etdirir.

Vladimir Vısovski abidəsinin açılış mərasimində 200 yacın şəhər sakini iştirak etmişdir.

Şəhərdə həm də memoril lövhələr belə qoyulmuşdur ki, burada şairin tez-tez getdiyi ərazilər göstərilir.

## İstinadlar
1902-ci il tətili abidəsi (Rostov-na-Donu)

**1902-ci il tətili abidəsi** — Rostov-na-Donu şəhəri Jeleznodarojnı rayonu ərazisində yerləşən monumental abidələrdən biri. Abidə 1902-ci ildə gerçəkləşmiş təyillər zamanı baş vermiş mitinqlərin keçirildiyi ərazidə ucaldılmışdır. Memorisl kompleksə qoralyef daxildir ki, oda 1967-ci ildə hazırlanmışdır. Abidənin açılışı isə 1975-ci ilə təsadüf edir. Abidə Rusiya Federasiyasının regional əhəmillətli mədəni irs siyahısına daxil edilmişdir.

## Tarixi
1902-ci ilin noyabr ayının əvvəllərində Vladiqafqaz dəmir yolu idarəsinin əsas usraları tətil təşkil edirlər. Kamışev yaşayış məntəqəsinfə isə onlar tərəfindən mitinq və çıxışlar təşkil edilirdi. Burada ustər iqtisadi və siyası tələblər irəli sürülürdü. Toqquşmalar nəticəsində hətta bur neçə işçi güllə yarasından həlak olmuşdur. Tətil 25 noyabr tarixində bitmişdir. Lenin bu haqqda yazırdı: "*Ploteariat özünü ilk dəfə göstərirdi. Bir sinif olaraq özünü həm çar hökumətinə həm də digər siniflərə görtərdi.*".

1967-ci ildə mitinqin baş verdiyi təpənin ətəyində 1902-ci il hadisələri şərəfinə 1967-ci ildə qoralyef ucaldılmışdır. Burada sərt baxışlı pəhlələr təsvir edilmişdir. Qoralyefin yanında "1902" yazısı vardır. Abidənin açılışı Oktyabr inqilabının 50 illiyi ikə eyvi vaxta açılmışdır. Abudənin müəllifi heykəltaraş E. M. Mirzoev, aritektoru isə Y. S. Zanis və L. Q. Yakonin olmuşdur.

1975-ci ildə qoralyef üzərində kompazisiya ucaldılmışdır. Bu kompazisiyada iki fəhlə heykəli vardır. Gənc pəhlə inqilab simbolunu əlində saxlayır. Abidə fəhlə sinfinin məğlubedilməzliyini simbolizə edir abidənin müəllifləri isə heykəltaraş А. Sknarin və P. İbalakov olmuşdur. Abidənin aşağı hissəsində meydanca hazırlanmışdır.

Abidə əvvəllər federal əhəmiyyətli mədəni irs siyahısına daxil edilirdi. Ancaq 1997-ci ildə abidənin qoruma statusu yerli səviyyəyə qədər azaldılmışdır.

## İstinadlar
Şimal prospekti (İrəvan)

**Şimal prospekti** (, ) — prospekt olaraq piyada keçid zonasını təşkil edir. Belə ki, Opera və Balet teatrını Respublika meydanı ilə birləşdirir. Prospekt boyunca elit bina, restoran və ofislər yerləşir. Prospektin uzunluğu 1,5&nbsp;km təşil edir

## Tarixi
Şimal prospektinin inşası fikiri 1900-cü ildə Aleksandr Oqanesoviç Tamanyan tərəfindən irəli sürülmüşdür. Sovet hakimiyyəti qurulduqdan sonra layihədən imtina edilmişdir. XX əsrin sonlarında prospektin salınması fikri yenidən ortaya çəxmışdır. İlk eskizlərə əsasən prospekt bir başa Respublika meydanıma uzanmalə idi. Ancaq bir müddət əvvəl burada inşa edilən Ermənistan milli qalereyası bunu etməyə imkan verməmişdir. Prospekt Aboyan küçəsini keçərək Respublika meydanəna çıxır

İrəvanda şimal prospektinin inşasına 2001-ci ilin payızında başlanılmışdır. Prospektin dahəsi 320 min m² əraxini əhatə edir. Burada olan binaların altında 2000 maşının yeri olan dayanacaqlar vardır.

### Tikinti
Tikintidən öncə prospektin yerləşdiyi ərazidə xüsusi mülklər olmuşdur. Tikintidən öncə hökumət əraxini sahiblərindən satın almışdır. Yerdə qalan xərcləri isə investorlar öz üzərimə götürmüşdür. Şəhər icra başçısının məlumstına görə bütün xərclərin 101 mld dram (320 dollar) təşkil etmişdir. Tikinti işlərində «Nor Aylend», «Biznes Çentr», «Proqres Armeniys», «Lokal Developers», «Qarni Qrup», Moskva investisiya tikinti şirkəti, «Xas Profis», «Soqlasiya. Armeniya». iştirak etmişdir. Tikintinin əleyhinə şəhər əhalisinin mitinq və etirazları baş bermişdir. Belə ki, onlar şəhərin mərkəzindən çıxarılmalarına etiraz efirdilər. Bir çoxları verilən kompensasiya ilə razı deyildi. Mütəxəsislərin fikirinə görə prospektdən gələn gəlir 200 % olmuşdur.

### Açılışı
Şimal prospekti üç hussəyə bölünür. Birinci hissə 2006-cı ilin 29 mayında, ikinci və üçüncü hissə isə 16 noyabr 2007-ci ildə açılmışdır.



Fayl:Northern Avenue (Yerevan) 1.jpg|
Fayl:Northern Avenue (Yerevan) 2.jpg|
Fayl:Northern-yerevan.jpg|



## İstinadlar
Belqrad Universitetinin kitabxanası

**Belqrad Universitetinin kitabxanası** () — Belqrad Universiteti mərkəzi kitabxanası; XIX əsr serb siyasi fəalı Svetozar Markoviçin adını daşıyır. Direktoru Aleksandar Yerkovdur.

## Tarixi

Kitabxananın əsası 1844-cü ildə qoyulmuşdur. Həmin vaxt bu kitabxana Belqrad liseyinə aid idi. Hansı ki, həmin lisey Serbiya Knyazlığının ən böyük təhsil ocağı idi və kitablar ianələr hesabına ölkə daxilindən burada toplanmışdır. Liseyin nizamnaməsinə uyğun olaraq, ilk kitabxanaçı filoloq və tarix müəllimi olan doktor Yanko Şafarik idi. 1850-ci ilə aid məlumata görə bu kitabxanada 927 kitab var idi.

1863-cü ildə lisey Ali Məktəbə çevrilmişdir. Həmin zaman xüsusi təhsil ədəbiyyatı istisna olmaqla, digər bütün kitablar Serbiya Milli Kitabxanasına köçürülmüşdür.

## Binası
Kitabxananın hazırkı binası 1926-cı ildə istifadəyə verilmişdir.

Kitabxana Kral Aleksander Bulvarı üzərində, Hüquq fakültəsinin yaxınlığında, Mülki mühəndislik, Elektrik mühəndisliyi və Memarlıq fakültələrinin qonşuluğunda yerləşir.

## Kitabxana fondu
1,7 milyonluq kolleksiyası ilə bu kitabxana ölkənin ən böyük universitet kitabxanasıdır. Belqrad Universitetinə aid olmasına baxmayaraq, digər ali təhsil müəssisələri, elmi-tədqiqat institutları və başqa qrupların üzvlüyünə açıqdır.

## Kataloq
Belqrad Universitetinin kitabxanasında iki kataloq sistemi var. Birincisi kart kataloq sistemi, digəri isə elektron kataloq sistemidir. 1998-ci ildən bu yana kart kataloqu yenilənməsə də, məlumatlar elektron kataloqda yenilənir.

### Kart kataloq sistemi
Bu kitabxanada kart kataloqu iki əsas istiqamət üzrə qurulmuşdur. Biri müəllif, digəri isə xüsusi kataloqdur.

### Elektron kataloq sistemi
Kitabxanada elektron kataloq yayınıyla axtarış aparmaq mümkündür. Bu sistem kitabxanadakı kart kataloqları ilə birlikdə 1989-cu ildən bəri istifadə edilməkdədir. Sistem tam avtomatlaşdırılmışdır. İnternet üzərindən hər gün 24 saat mütəmadi olaraq aktivdir. Əsas, aralıq və qabaqcıl olmaqla burada elektron kataloqun üç növü var.

## Xarici əlaqələri
Kitabxananın universitetlər, institutlar və digər kitabxanalar ilə geniş əməkdaşlıq fəaliyyəti var.

## Şəkilləri

Библиотека некада.jpeg|Kitabxana keçmiş görünüşü
Студентска читаоница.jpg|Oxu salonu
Лисни каталог 01.jpg|Kataloq bölməsi
Оријентални рукопис.JPG|Şərq əlyazmaları
Стара карта Београда.jpg|Belqradın qədim xəritəsi
Спомен соба Исидоре Секулић.JPG|İsidora Sekuliç xatirə otağı


## Xarici keçidlər

*
Srabionovun binası (Rostov-na-Donu)

**Srabionovun binası** (**"Petroqrad" mehmanxanası** — Rostov vilayəti Rostov-na-Donu şəhəri ərazisində yerləşən bina. Bina 1910-cu illərdə arxitektor Aruyan Xeristoforoviç Zakiev tərəfindən layihələndirilmişdir. Bina Rostov-na-Donu ərazisində regional əhəmiyyətli mədəni irs obyekti siyahısına daxil edilmişdir. İlk əvvəllər bina S. D. Srabionova məxsus olmuşdur. Burada "Petroqorod" adlı mehmanxana yerləşirdi. 1925-ci ildə isə bina milliləşdirilmişdir. Burada "Delovoy dvor" mehmanxanası yerləşirdi. 1940-cı illərdə mehmanxana "Don" adını daşıyırdı. Hazırda isə binada On beşinci apellasiya məhkəmədi yerləşir. 2009–2013-cü illərdə binada əsaslı təmir işləri aparılmışdır.. Hazırda binanın vəziyyəti idealdır. Məhkəmə binası kimi istifadə edilsədə regional mədəni irs kimi qruma altındadır.

## Arxitektur xüsusiyyətləri
Strabionovun binası Temernis küçəsi ilə Qaxetnaya xiyababının kəsişmində qərarlaşır. Küçəyə baxan fasad simmetrik kompazisiyya sahibdir. Binanın künc hissələri xüsusi elementlərlə işlənmişdir. Mərkəzi hissəsində attik arkalı konfiqurasiya mövcuddur. Kənarları attika, dekorativ güldan və balonlarla işlənmişdir. Eyvan formalı çıxıtılar binanın gözəlliyinə sanki bir rəng qatır. Finanın fasadı isə relyef və dekorativ qara suvaqla işlənmişdir. Binanın əsas girişi Qazetnaya xiyabanı istoqamətinə açılır və arka ilə bəzədilmişdir. Bu hiddə qadın maskası qorelyeflə işlənmişdir.



Şəkil:Г.Ростов-на-Дону, пер.Газетный, 34б.JPG|Bitanın təmiri
Şəkil:Фасад здания второй снимок (идет реставрация).JPG|Fasad
Şəkil:Арка крупный план.JPG|Əsas girişin arpası



## İstinadlar
Dubrovnik Universiteti

**Dubrovnik Universiteti** (, ) — Xorvatiyanın Dubrovnik şəhərində yerləşən ali təhsil müəssisəsi. Universitetin rektoru Vesna Vrtiprahdır.

## Tarixi
thumb|Universitetin binası
Xorvatiyanın ən gənc universiteti olan Dubrovnik Universitetinin əsası 2003-cü ildə qoyulmuşdur. Belə ki, həmin ilin 1 oktyabr tarixində Xorvatiya Təhsil və Texnologiya Nazirliyinin təklifi ilə Xorvatiya Respublikasının Hökuməti yekdil qərarına əsasən Dubrovnik Universitetinin yaradılması ilə bağlı Akt qəbul edildi. Beləliklə Dubrovnik Universiteti hüquqi status əldə edir və bundan sonra 16 noyabr 2003-cü il tarixində Dubrovnik Ticarət Məhkəməsinin Qeydiyyatına daxil edilmişdir.

## Tədris
Bütün Xorvatiya universitetlərində olduğu kimi bu ali məktəb də 2005/2006 tədris ilindən etibarən Bolonya prosesinə qoşulmuşdur.

## Departamentləri
Universitetin 7 departamenti var:
*Balıqçılıq Departamenti
*Elektrik Mühəndisliyi və İnformasiya Texnologiyaları Departamenti
*İqtisadiyyat və Biznes Departamenti
*Mühəndislik Departamenti
*Dəniz Departamenti
*Kütləvi Kommunikasiya Departamenti
*İncəsənət və Bərpa Departamenti

## Kitabxanası
Universitetin zəngin kitabxana fondu var. Əsas kitabxanaları bunlardır:
*Texniki və Bio-texniki Elmlər Kitabxanası
*Sosial Elmlər Kitabxanası
*Turizm Sənədləri və İnformasiya Mərkəzi

## Kontingent
2010/2011 tədris ilində universitetdə 1,975 tələbə təhsil almışdır; müəllimlərin, peşə və elmi fəaliyyətdə məşğul olanların sayı isə 151 nəfər idi.

## Rəhbərlik
Universitetə rəhbərliyi rektor edir. İndiyə kimi cəmi iki rektoru olub:
*Mateo Milkoviç (2003-2012)
*Vesna Vrtiprah (2012-ci ildən bəri)

## Xarici əlaqələri
Universitet fəaliyyəti dövründə bir çox universitetlərlə əməkdaşlıq etmişdir.

Universitet beynəlxalq fəaliyyəti dəstəkləməkdə və gündəlik fəaliyyətində bunu təşviq etməkdədir. Universitetin strateji inkişafında beynəlxalq əməkdaşlıq, xüsusilə də EHEA (Avropa Ali Təhsil Sahəsi) və ERA (Avropa Araşdırma Sahəsi) ilə əməkdaşlıq böyük əhəmiyyətə malikdir.

## Həmçinin bax

## İstinadlar

## Xarici keçidlər

*
Kateqoriya 1 kabel

**Kateqoriya 1 kabel** () və ya **1-ci kateqoriyalı [[kabel]]**. Qısaldılmış fomrası: **Kat 1** () — İnformasiya texnologiyaları sistemlərində istifadə olunmuş ilk və zəif axın kabel standartlarından biri. Hal-hazırkı dövrdə ən zəif kabel standartlarından biri hesab olunur.

İlk dəfə 1985-ci ildə satışa buraxılmışdır və telefon xidmətlərində səs məlumatlarının ötürülməsi üçün istifadə olunmuşdur.

Bu kabel tipi ümumilikdə 1Mhz-dən az frekansları dəstəkləyir. Analoq telefon sistemlərində istifadəsi mümkündür və 568 standartının heç bir versiyasında mövcud deyil.

Qoruyucusuz Burulmuş Cüt () kabel standartları tələblərini tam olaraq qarşılaya bilməmişdir. Hal hazırda istehsal olunmur.

## İstinadlar
Apuole

**Apuole** — Litvanın Klaypeda regionunun Skuodas rayonunda yerləşən tarixi kənddir. Aleksandriya inzibati ərazi vahididin tərkibinə daxildir. Kənd Şat və Lyubi çayları arasında, Skuodasdan 8 kilometr şərqdə yerləşmişdir. 2001-ci il məlumatlarına əsasən kənddə 132 nəfər yaşamışdır. 2011-ci il əhalinin siyahıya alınmasına əsasən, kənddə hal-hazırda 119 nəfər yaşayır. Kənd 854-cü ildə vikinqlərin hücumuna məruz qalmışdır. Apuole yazılı mənbələrə əsasən Litvanın ən qədim kəndi hesab olunur. 2004-cü ildən başlayaraq orta əsrlərdə baş vermiş tarixi döyüşün şərəfinə hər il "Apuole 854" festivalı keçirilir.

## Tarixi

Apuole Baltika xalqlarından olan kurşeylərin əhəmiyyətli şəhərlərindən biri olmuşdur. Qədim qalanın yerində hal-hazırda kurqan yerləşir. Arxeoloqlar bizim eramızın 1-ci əsrində tikilmiş taxta qalanı hələ də tarixi abidə kimi qoruyurlar. Arxeoloji tədqiqatlara əsasən, qalanın yaxınlığında böyük qəsəbə mövcud olmuşdur. Bu tikili kəndin inkişafının erkən mərhələsinə aid təsəvvürlər yaradır.

Rimbert öz "Müqəddəs Ansqarın həyatı" kitabında kurşeylər və vikinqlər arasında baş vermiş erkən münaqişələrdən söhbət açmışdır. 854-cü ildə kurşeylər İsveçə vergi ödəməkdən imtina etdilər və üsyana qalxdılar. Üsyançılar əvvəlcə Danimarkada yerləşən qalaya hücum etdilər. Danimarka hökuməti kəndi vergi ödəməyə məcbur etmək istəyirdilər. Yerli sakinlər qənimətlə birlikdə qalanı tutdular və qələbə qazandılar. Məğlub olduqlarını öyrəndikdən sonra İsveç kralı I Ulof Yer kürəsinə yayılmış kurşeylərin üzərinə böyük yürüş təşkil etdi. Apuoleyə hücumdan əvvəl isveçlilər Qrobinyunu işğal etdilər və yandırdılar. Rimbertin məlumatlarına əsasən, Apuolenin 15 min sakini səkkiz gün ərzində mübarizə apardılar. Amma sonra təslim olmağa qərar verdilər: qalada mübarizə aparan hər bir kurşeyli vergini gümüşlə ödəməyə məcbur oldular. Gələcəkdə vergi ödəyəcəklərinə zəmanət vermək üçün 30 girov verdilər.

Apuole adı yenidən 1253-cü ildə Riqa yepiskopu ilə Livoniya Ordeni arasında imzalanan müqavilədə yenidən xatırlanır. Həmin sənəddə Apuole insan yaşamayan yer kimi təsvir olunmuşdur. Ehtimal olunur ki, qala dağıdılmış və sakinlər daha təhlükəsiz yerlərə köçürülmüşdür. Kəndin adı yenidən XVII əsrdə xatırlanır. XIX əsrin sonuna yaxın burada yerləşən kurqan tarixçilərin və arxeoloqların diqqətini cəlb etməyə başladı. Birinci qazıntılar 1928-1932-ci illər aralığında Eduard Volter və Birger Nerman tərəfindən həyata keçirilmişdir.

## İstinadlar
Tuvarcievlərin binası (Rostov-na-Donu)

**Tuvarcievlərin binası** - Rostov-na-Donu şəhərinin ərazisində, Şaumyan küçəsi ev/41 ünvanında yerləşən bina. Bina bir mərtəbədən ibarətdir. Binanın yaşı bir əsrdən çoxdur. Bina öz dövrübün tipin tacir binalarından biri olmuşdir. Bina XIX əsrin sonları inşa edilmişdur. Bursda şəhərdə ilk bilyard yeri olmuşdur. Bina 2016-cı ildə tamamən sökülmüşdür.

## Tarixi

### XIX əsrin sonu
XIX əsrin sonlarında  inşa edilmişdir. Bu bina haqqınfa ilk məlumat 1894-cü ildə əhlakların üiymətləndirilməsi ilə bağlı dərc olunana sənənddə rast gəlinir. Bina o zaman 67 nömrəli bina kimi tanınırdı. Onun sahibəsi isə İvanova Anna Aleksandrovna olmuşfur. Bu zaman binanın üiyməti 2750 rubl olaraq üimətləndirilmişdir. Belə bir məlumst vardır ki, binanın sahibləri Tuvarçiev qardaşları olmuşdur: Yeqor və Stepan. Onlar içkilər satır və mağazaların icarəyə verilməsindən gəlirlər əldə edirdilər.

### XX əsr
XX əsrin əvvəllərində bina şəhərdə Tacir Tuvarçevlərin bilyardlı binası adı ilə tanınırdı. 1904-cü ildə bina artıq 5500 rubl olaraq qiymətləndirilirdi. 1911-ci ildə isə artıq binanın sahibi Stepan Xristoforoviç və Yevgeniya Dmitrievna Tuvarçievna olmuşdur. Məhs onlar bu zaman binanı üç dəfə böyütmüşdürlər. Bu zaman burada bilyart xalı meydana gəlmişdi. 1913 - 1914-cü illərdə isə burada «Білліардная» yazısı qoyulmuşdu. Bu yazı 2016-cı ilə qədər öz mövcudluğunu qorumuşdu. 1920-ci illərdə bina milliləşdirilmişdi. Üstəlik komunnal mənzillərə bölünmüşdü. Onun önündə film çəkilişləri gerçəkləşir.
## Təsviri
XIX əsrin sonlarına aid kərpiçdən inşa edilən tipik binadır. Şəhərin tarixi mərkəzində yerləşirdi.

## İstinadlar
Müqəddəs Tereza Ana kilsəsi (Priştina)

**Priştinada yerləşən Müqəddəs Tereza Ana kilsəsi** (, ) ― Kosovonun Priştina şəhərində yerləşən Roma-Katolik kilsəsi kafedralıdır. 2007-ci ildə Kosovo hökuməti tərəfindən kilsənin tikintisinin planları hazırlanmışdır. Məbəd alban və hind katolik rahibəsi və missioner xoşbəxt Tereza Anaya həsr edilmişdir.

## Tarixi

Kilsənin təməlindəki birinci daşı Kosovonun keçmiş prezidenti İbrahim Ruqova tərəfindən təntənəli surətdə qoyulmuşdur. Ruqova özü din üzrə müsəlmandır. "Kilsə kafedralı arxitekturanın bir hissəsi olacaq. Bu kilsə bizim dəyərlərimizi, milli eyniliyimizi və inamımızı, bizim hislərimizi özündə cəmləşdirəcək." — deyə prezident nitqini tamamlamışdır. Açılış mərasimi 26 avqust 2010-cu ildə — Tereza Ananın anadan olmağının yüzüncü ildönümündə baş tutmuşdur. Hərçənd tikinti işləri yalnız növbəti ildən başlanmışdır. Kilsə kafedralının tikintisi müsəlman dairələrində sərt tənqidlərə və mübahisələri səbəb oldu. Buna mübahisələrə səbəb Kosovoda müsəlmanların digər dinlərə sitayiş edənlər arasında üstünlük təşkil etməsi olmuşdur.

Mübahisələrdən sonra kilsədə tikinti işləri bir müddətə dayandırılmışdır. Prizren Apostol administraturası Priştinadan Prizrenə köçürüldükdən sonra tikinti işləri yenidən başladı. Kilsə şəhərin ən hündür tikililərindən biri hesab olunur.

Albanların və Avstriyanın ümumi tarixinə həsr edilmiş sərgi 2015-ci ilin yanvar ayında kilsə kafedralında təşkil olunmuşdur. Tədbirdə Kosovo prezidenti Atifete Yaxyaqa və Avstriyanın xarici işlər naziri Sebastyan Kurs iştirak etmişdir.

## Həmçinin bax
* Kosovoda katolisizm
* Tereza Ana
* Priştina

## İstinadlar

## Xarici keçidlər
* On new foundations – The construction of the Cathedral of Blessed Mother Teresa in Pristina, a video on YouTube from the Catholic Radio and Television Network (CRTN) about the construction of the Cathedral.
Kateqoriya 2 kabel

**Kateqoriya 2 kabel** () və ya 2-ci kateqoriyalı kabel. Qısaldılmış fomrası: **Kat 2** ()

Qoruyucusuz Burulmuş Cüt kabel sinifinin telefon və məlumat kommunikasiyası üçün nəzərdə tutulmuşdur. İlk dəfə istehsal olunduğu zamanlarda yüksək qiymətləndirilməsə də Kat 1-ə nisbətən öz keçərliliyini qoruyub saxlaya bilmişdir. Çünki Kat 1-dən daha keyfiyyətli və sağlam kabel olaraq qimətləndirilir. Qoruyucusuz Burulmuş Cüt standartlarını tam olaraq qarşılaya bilməməkdədir. Kat 2 kabel üzərindən transmissiya üçün uyğun maksimum tezlik 4&nbsp;MHz, maksimum ötürücülük qabiliyyəti 4 Mbit/s-dir.
## İstinadlar
Osiyek Universiteti

**Osiyek Universiteti** və ya tam adı **Yosip Yuray Ştrosmayer adına Osiyek Universiteti** () — Xorvatiyanın Osiyek şəhərində yerləşən ali təhsil müəssisəsi. Universitetin rektoru Zeljko Turkaljdır.

## Tarixi
Osiyek Universitetinin əsası Xorvatiya parlamentinin 26 mart 1975-ci il tarixli qərarına əsasən qoyulmuşdur. 2 ay sonra isə 31 may 1975-ci ildə universitetin qurulması ilə bağlı Zaqreb Universiteti ilə və bir sıra başqa qurumlarla anlaşma imzalandı. Belə ki, 1959-cu ildən Osiyek şəhərində Zaqreb Universitetinin İqtisadiyyat fakültəsinin tədqiqat mərkəzi yerləşirdi. Bütün bunlar Universitetin qurulması üçün mühüm baza roluna malik idi.

Universitetin əsas binası 1895-ci ildə inşa edilmişdir.

Hazırda bu universitet 1815-1905-ci illərdə yaşamış katolik ilahiyyatçısı və siyasətçi Yosip Yuray Ştrosmayerin adını daşıyır.

## Tədris
Bütün Xorvatiya universitetlərində olduğu kimi bu ali məktəb də 2005/2006 tədris ilindən etibarən Bolonya prosesinə qoşulmuşdur.

## Fakültələri
Universitetin 11 fakültəsi var:

*İqtisadiyyat fakültəsi
*Hüquq fakültəsi
*Kənd təsərrüfatı fakültəsi
*Qida texnologiyası fakültəsi
*Mülki mühəndislik fakültəsi
*Elektrik mühəndisliyi fakültəsi
*Mexanika mühəndisliyi fakültəsi
*Fəlsəfə fakültəsi
*Təhsil fakültəsi
*Tibb fakültəsi

## Akademiya və departamentləri
Universitetin 1 akademiyası və 5 departamenti var:
*İncəsənət Akademiyası
*Mədəniyyət tədqiqatları departamenti
*Riyaziyyat departamenti
*Biologiya departamenti
*Fizika departamenti
*Kimya departamenti

## Kitabxanası
Universitetin zəngin kitabxana fondu var. Kitabxanasında 550 min nüsxə kitab toplanmışdır.

## Kontingent
2008/2009 tədris ilində universitetdə təxminən 20.000 tələbə təhsil almışdır. Müəllimlərin, peşə və elmi fəaliyyətdə məşğul olanların sayı isə 1150 nəfər idi.

## Rəhbərlik
Universitetə rəhbərliyi rektor edir.

## Xarici əlaqələri
Universitet fəaliyyəti dövründə bir çox universitetlərlə əməkdaşlıq etmişdir.

## Həmçinin bax

## İstinadlar

## Xarici keçidlər

*
Hozu (film)

## Məzmun
Film kəndli balası Hətəmin başına gələn əhvalatdan söz açır. Filmin baş qəhrəmanı Hozu ucqar kənddən Bakıya öz əmisioğlunun yanına işləməyə gəlir.
Əmisioğlu şirkət müdiridir. Əmisioğlu Ramiz narazı olmasa da həyat yoldaşı Səbinə Hozunun gəlişinə və evində qalmasına etiraz edir.
Buna baxmayaraq Hozu gəlir və gəlişi ilə niyə Hozu ləqəbini daşıdığını nümayiş edir. Səbirli olsa da Səbinənin səbri daşır və rəfiqəsi Həlimə (Sevincin) vasitəsilə Hozunu Bakıdan kəndə geri göndərir. Lakin Hozu gedəndən sonra Həlimə (Sevinc) başa düşür ki, Hozunu sevir. Amma artıq gecdi, çünki Hozu kənddə toy edir.

## Yaradıcı heyət
* **Quruluşçu Rejissor**: İlham Yaşaroğlu
* **İdeya müəllifi**: Elsevər Mehdizadə
* **Ssenari müəllifləri**: Tural Ağayev, Elsevər Mehdizadə, Məcid Hüseynov, Ramiz Hüseynzadə, Vüsal Hacı Qədir
* **Quruluşçu Operator**: Emin Hüseynov
* **Quruluşçu Rəssam**: İqbal Ağayev
* **Prodüser**: Məcid Hüseynov
* **Montaj rejissoru**: İlham Yaşaroğlu
* **Səs rejissoru**: Hafiz İbrahimov
* **Səs operatoru**: Vüsal Həsənov

## Rollarda
* Məcid Hüseynov — Hətəm
* Natavan Həbibi — Həlimə
* Elza Seyidcahan
* Teymur Məmmədov — Hətəmin atası
* Nahidə Orucova — Hətəmin anası 
* Tural Ağayev — Elnur
* Səbinə Əliyeva — Səbinə 
* Elsevər Mehdizadə — Qakqili
* Ramiz Hüseynzadə — Ramiz
* Kərim Hüseynov — Kərim
* Səməd Səfiyarov — Məktəbli

## Xarici keçid
Treyleri izlə
İtirilmiş həyat (teleserial, 2017)

## Məzmun
Gənc qız illər öncə unudulmayan bir səhv edir. Bu səhv onun keçmişi və gələcəyi arasında sanki bir körpü rolunu oynayır. Bu elə bir səhvdir ki, keçmişinə baxanda keçmişini, gələcəyə baxanda gələcəyini itirməkdən qorxur. Etdiyi səhvə görə bütün doğmalarını itirir. O bir övladı ilə çıxılmaz vəziyyətdə qalır. Nəhayət bir gün özünə iş axtaran zaman keçmişi ilə üzləşir. Bu hadisədən sonra onun əsl həyat mübarizəsi başlayır.

## Yaradıcı heyət
Qeyd: Obrazların adı titrlərdəki kimidir.
:**Bədii rəhbər:** Vaqif Mustafayev 
:**Quruluşçu rejissor:** Əbdül İsayev
:**Rejissor:** Rüfət Alıyev
:**Ssenari müəllifləri:** Elsevər Mehdizadə, Azər Səlimli
:**Quruluşçu operator:** Elşən Rafiqoğlu
:**Baş prodüserlər:** Rüfət Alıyev, Günel Namiqqızı
:**Rejissor köməkçisi:** Fərid Kərimov
:**Montaj:** Nihat Qaibov, Fərhad Mikayılov
:**Səs rejissoru:** Eldar Məmmədli
:**Səs operatoru:** Ramiz Əsədov
:**Bəstəkar:** Azər Hacıəsgərli
:**Quruluşçu rəssam:** Daşqın Həsənli
:**İşıq şefi:** Elşən Rafiqoğlu
:**İşıqçılar:** Namiq Dadaşov, Razi Cabbarov
:**Qrim rəssamı:** Şəhla Məmmədova
:**Geyim rəssamı:** Əminə Cəfərova
:**Kostumer:** Leyla Qasımova
:**İcraçı prodüser:** Kamran Məhərrəmli
:**Kadrarxası çəkilişlər:** Vüqar Faziloğlu, Səbuhi Səmədov
:**Piyar menecer:** Ramin Qasımov
:**Menecerlər:** Günel Namiqqızı, Elvin Xanızadə
:**Texnik:** Vahid Əliyev

## Xarici keçidlər
* Filmi izlə
Elvin Yunuszadə

** Elvin Yunuszade** - 22 Avqust 1992-ci il tarixində Qazax rayonunda doğulan Azərbaycanlı futbolçu. Səbail FK klubunun müdafiəçisidir və mərkəzi müdafiəçisi mövqeyində çıxış edir.Yunuszadə Azərbaycan millisinin heyətində ilk görüşünu Filippin yığmasına qarşı keçirmiş, elə həmin oyunda da yığmamızın yeganə qoluna imza atmışdır.

## Karyera statistikası

### Klub

### Milli qolları

## Uğurları
;Neftçi Bakı
*Azərbaycan Premyer Liqası (2): 2011–12, 2012–13
*Azərbaycan Kuboku (1): 2012–13

;Qarabağ
*Azərbaycan Premyer Liqası (1): 2015–16
*Azərbaycan Kuboku: (1) 2015-16
Güclü Partiya (Kosovo)

**Güclü Partiya** ( və ya **PF**) — Kosovoda yaranan satirik bir partiyadır. Partiya və 2013-cü ildə qurulmuşdur. Məqsədi *"ictimai pullarını tərəfdarların mənfəəti üçün nəzarət etmə səlahiyyətinə"* sahib olmaqdır.

Partiyanın cinsiyyət bərabərliyinə olan bağlılığının bir parçası olaraq, qarşıdakı seçkilərdə vəzifə edəcək namizədlərin 30%-dən çoxu kişidir. Partiya, Kosovoda yaşayan insanların yanında *o biri dünyadan olanların*səs verməsinə tərəfdar olaraq, Kosovonun demokratik bir ölkə olmasını tərifləyən partiya, *siyasi status-kvo-*nu qorumağa çalışır. Partiya liderləri qrupun anket düzəldənlərin ölçdüyünə görə 120% ətrafında bir zəfər iddia edirdi.

## Tarixi
Partiya, 2012-ci ilin Noyabr ayında qurulmasına baxmayaraq, 2013-ci ilin İyun ayının 20-də rəsmən qeydiyyatdan keçmişdir. İl Ruqova, Visar Arifah, Ilir Bayri və Aqon Hamza kimi bir qrup aktivist və sənətçi tərəfindən qurulmuşdur. Güclü Partiyanı siyasi partiya olaraq görən insanlar, media və xalqın marağını çəkən bəzi internet zarafat və protestləri ilə diqqət qazandı. Facebook və Twitter xaricindəki ilk ictimai görünüşü, 2013-ci ilin əvvəllərində Klan Kosovo kabel televiziyasında baş verdi

2013-cü ilin Oktyabr ayında edilən ilk seçkilərdə Güclü Partiya, paytaxt Priştina Bələdiyyə Məclisində ən az bir adamın seçilməsi üçün səs qazanmışdır.

## Həmçinin Bax
* Serb Siyahısı (Kosovo)
* Kosovo müharibəsi
* Kosovo
* Siyasi partiya

## İstinadlar
Slovakiya iqtisadiyyatı

[thumb|[Slovakiya Milli Bankı]]
**Slovakiya iqtisadiyyatı** — Slovakiya Respublikasının iqtisadiyyatı.

## Tarixi
XX əsrin 90-cı illərində Slovakiyada iqtisadi sistem dəyişikliyi baş vermişdir. Belə ki, Çexoslovakiyanın dağılması ilə daha çox inkişaf etmiş vəziyyətdə olan Çex Respublikasından ayrılması nəticəsində qardaş ölkədən mal və pul axınının əhəmiyyətli ölçüdə azalması səbəbindən ölkə iqtisadiyyatı çətin vəziyyətə düşmüşdür. Buna baxmayaraq daxili imkanları sayəsində Slovakiyanın öz iqtisadi sistemi formalaşmışdır.

## Əsas istiqamətləri
Slovakiya iqtisadiyyatı ilk növbədə sənaye, əkinçilik və heyvandarlığa söykənir. Bundan başqa meşəçilik və turizm də inkişaf etmişdir.

### Sənaye
Sənaye üzrə daha çox kimya və maşın sənayesi inkişaf etmişdir. Dağlıq bölgələrdə olan mədənlər çıxardılaraq işlənir. Kömür və neft yataqları tapılmamasına baxmayaraq sənayenin təməl enerji ehtiyacı çaylar üzərindəki hidroelektrik stansiyaları vasitəsilə qarşılanar. Yaslovske Bohunisedə bir atom elektrik stansiyası vardır. Ağır sənaye qurumları Bratislava və Koşitse şəhərlərində toplanmışdır. Torpaqlarından keçən təbii qaz və neft boru xətlərinin gəliri ölkənin bu ehtiyaclarını qarşılayır. Maşın sənaye sahəsində dəstə dəzgahları, çay gəmiləri, yük maşını ehtiyat hissələri, televiziyalar, radiolar, paltaryuyan maşınlar, soyuducular istehsal edilir. Kimya sahəsində isə azotlu gübrə və petrokimya kombinaları əhəmiyyətli yer tutur.

### Əkinçilik
Əkinçilik düzənliklərdə və axar su vadilərində tətbiq edilir. Ölkə ərazisi dağlıq olduğundan torpaqların ancaq üçdə bir hissəsi əkinçilik üçün əlverişlidir. Başlıca əkinçilik məhsulları buğda, arpa, qarğıdalı, çovdar, kartof, yulaf, tütün, tərəvəz və meyvədir. Əldə edilən əkinçilik məhsulları ölkə istehlakının 92%-ini qarşılamaqdadır.

### Heyvandarlıq
Heyvandarlıq Slovakiyada kənd təsərrüfatının inkişaf etmiş sahəsidir. Maldarlıq, qoyunçuluq və donuzçuluq bu sahənin əsas tərkib hissələrini təşkil edir və ölkədə geniş şəkildə yayılmışdır.

### Meşəçilik
Dağların meşələrlə əhatə olduğu bu ölkədə meşəçiliyin ölkə iqtisadiyyatında əhəmiyyətli bir yeri vardır. Meşələrdən taxta-şalban və kağız sənayeninin ehtiyacı ödənilir.

### Turizm
Turizm də ölkənin əhəmiyyətli gəlir qaynaqlarından biridir. Dadara dağlarındakı qış idman və alpinistlik mərkəzləri ölkənin dörd bir tərəfinə yayılmış olan qablıca və mineral bulaqlar, qoruma altına alınmış tarixi şəhərlər sayəsində hər il bu ölkəyə çox sayda turist gəlir. 2016-cı ildə Slovakiyaya 4,6 milyon nəfər turist gəlmişdir.

## ÜDM artımı
Dünya Bankının məlumatına görə Slovakiyada Ümumi Daxili Məhsulun artımı 2001-ci ildən bəri aşağıdakı kimi olmuşdur:

## İstinadlar

## Xarici keçidlər

*OECD's Slovakia country Web site and OECD Economic Survey of Slovakia
*Economy of Slovakia  from The World Factbook
*Slovakia report (monitor 2005) 
*Slovakia report (Index of economic freedom) 
*Slovakia in selected macro-economic numbers
*Background note Slovakia (incl. economy)
Anton Çexovun büstü (Taqanroq)

**Anton Çexovun büstü** — Anton Pavloviç Çexovun şərəfinə ucaldılmış büst. Abidə 1935-ci ildə Vera Qeorqiyevna Morozova tərəfindən hazırlanmışdır. Bu abidə Anton Çexovun şərəfinə SSRİ ərazisində ucaldılmış ilk abidədir.

## Büst
Büst gipsdən hazırlanmışdır. Onun hündürlüyü 104 sm-dir. Büstün altlığı suvaqla üzlənmiş kərpiçdən ibarətdir və hündürlüyü 104 sm-dir.

## Tarixi
Büst üzərində işləyən Vera Qeorqievna Morozova əri ilə birlikdə 1931-ci ildə Taqanroqa gəlmişdir. Əri Aleksadr Platonoviç Morrioson yerli Taqanroqskaya pravda qəzetində redaktor təyin edilmişdir. Morozova heykəltaraş olsa da bu sahə ilə bağlı heç bir təhsil almamışdır.

Aleksandr Morrioson Taqanroqda Anton Çexovun yubileyi ilə bağlı bir çox tədbirlərə rəhbərlik etmişdir. Anton Çexovun 75 illiyinin qeyd edilməsi məqsədilə Morrioson Moskvaya getməli olmuşdur.

Büst üzərində işlər iki il davam etmişdir (1933–1935). Büst gildən hazırlanmışdı. Gildən istifadə edilərək gipsdən tökülmüşdür. A. P. Çexovun büstü onun yübleyinə tam hazır olmuşdur.

## Açılışı
Abidənin açılışı 1935-ci ildə, A. P. Çexovun 75 illik yubleyi şərəfinə ucaldılmışdır. Abidənin açılışında Mariya Pavlovna Çexova, Olqa Çexov, Aleksandr Leonidoviç Vişnevski, Alla Konstantinovna Torosovna, Valentin Petroviç Kataev və b. iştirak etmişdir.

## İstinadlar
V. İ. Leninin büstü (Taqanroq)

**V. İ. Leninin büstü** — Vladimir İliç Leninin şərəfinə ucaldılmış büst. Abidə 1978-ci ildə Taqanroq şəhər administrasiyasının qarşısında ucaldılmışdır.

## Abidə
Leninin büstü Taqanroq şəhər administrasiyasının binası qarşısında, Petrovskaya küçəsi ev 73 ünvanında yerləşir. Abidə 1978-ci ildə ucaldılmışdır. Abidəni hazırlayanlar: heykəltaraş Boris Alekseyeviç Plenkin, mühənis S. Çerkovnikov.

## Tarixi
17 dekabr 2013-cü ildə arxirektura komitəsi şəhər administrasiya binası qarşısında, Petrovskaya küçəsi, ev 73 ünvanında abidənin ucaldılması barədə qərar qəbul edilmişdir.

2014-cü ilin fevralında şəhər tikinti soveti və baş arxitektor Olqa Nikolaevna Şerbakova şəhər administrasiya binası qarşısında yebi abidənin ucaldılması barədə qərar qəbul etmişdir. Bu səbəbdən Leninə ucaldılmış büstün taleyi müəmmalı olaraq qalırdı.

2014-cü ildə taqanroqlular şəhər administrasiyasının Lenin büstünün postsmentində apardığı təmirdən heyrətə gəlmişdir. Postamentin mərmər lövhələri skotç vastəsi ilə postamentə bərkidilmişdir. Bu isə şəhər administrasiyasının laqeyd münasibətinin bariz nümuməsidir.

## İstinadlar
Serbiyanın kişilərdən ibarət milli basketbol komandası

**Serbiyanın kişilərdən ibarət milli basketbol komandası** — Serbiyanı beynəlxalq basketbol arenasında təmsil edən kişilərdən ibarət milli basketbol komandası. Serbiya Basketbol Federasiyası tərəfindən idarə olunur. Baş məşqçisi Aleksandar Corceviçdir. FİBA Dünya Reytinqində hazırda üçüncü pillədədir.

## Tarixi
Serbiya milli basketbol komandası Yuqoslaviya milli basketbol komandasının və Serbiya və Monteneqro milli basketbol komandasının xələfidir.
1992-2002-ci illərdə Yuqoslaviyanı, 2003-2006-cı illərdə isə Serbiya və Monteneqronu təmsil etmiş bu komanda, indiki adı ilə 2006-cı ildə təşkil olunmuşdur.

## Titulları

### Medal cədvəli

## Məşqçiləri

*Duşan İvkoviç (1978–2016)
*Svetislav Peşiç (1982–ci ildən)
*Jelko Obradoviç (1991–ci ildən)
*Aleksandar Corceviç (2006–cı ildən)

## İstinadlar

## Xarici keçidlər

* Rəsmi saytı
* FIBA profile

## Həmçinin bax
Çexoslovakiyanın süqutu

**Çexoslovakiyanın süqutu** () — sülh və rəsmi qaydada Çexoslovakiyanın bir dövlət olaraq yoxa çıxması. Çexoslovakiyanın parçalanması rəsmi olaraq 1 yanvar 1993-cü ildə gerçəkləşmişdir. Bu həm də bir inqilab idi. Bu ayrılmanın nəticəsində sosializm və planlı iqtisadiyyatdan kapitalizmə və bazar iqtisadiyyatına keçid baş vermişdir. Üstəlik bu ayrılma və dəyişikliklər olduqca sakit bir məcrada baş vermişdir.
## Öncəki vəziyyət

Çexoslovakiyanın parçalanması məhz etnik məsələlərdən (daha dəqiq milli elitar təbəqə, sadə şəxslər deyil) qaynaqlanırdı. Bu heçdə sırf iqtisadi səbəbdən baş verməmiş bir parçalanma idi. Sovetlər birliyinin həcminə nəzər yetirdikdə olduqca kiçik bir parçalanma olmuşdur. Etnik problemlər sonda iqtisadi vəziyyətin pisləşməsinə səbəb olmuşdur. Sonda isə ölkə parçalanmışdır. Çexslovakiyada hər zaman etnik problemlər olmuşdur. Ancaq bu problemlər xalqlar arasında münaqişələrə səbəb olmamışdır. Belə ki, bu ölkənin ərazisində yaşayan bir çox xalqlar muxtariyyat tələbi irəli sürsələrdə bir nəticə əldə edə bilməmişlər. Digər tərəfdən əhalinin böyük qismi slavyan xalqları olması vəziyyətin kəskin dəyişməsinə imkan vermirdi. Burada slavyanlardan sonra sudet almanları və Cənubi Slovakiya macarları böyük saylı az saylı xalqlardan idilər. 1945-ci ildə Sudet almanları ölkədən çıxarıldıqdan sonra Çexiya Sosialist Respublikası federasiya daxilində monoetnik bir dövlətə çevrilmişdi. İqtisadi baxımından onun inkişafı Slovakiya Sosialist Respublikasını üstələyirdi. Elə bu zaman çex siyasətçilər Slovakiyanın onlara bir yük olması ifadələrini işlədirdilər. Slovakiyalılar isə bu utandırıcı vəziyyətdən qəzəblənirdilər.

Ayrılmadan öncə 1992-ci ildə Çexslovakiyada referendum keçirilmişdir. Slovakiyada ölkənin bölünməsinə 37 % hə, 63 % yox dediyi halda, Çexiyada seçicilərin 36 % hə, 64 % isə yox demişdir.

## Hadisələrin xronologiyası

Vəziyyətin yaxşılaşdırılması yönündə müəyyən addımlar atılmışdır. Ölkənin adı Çex-Slovakiya Sosialist Respublikası adlandırılmışdı. Üstəlik xalqlar hələ müstəqilliyə tam hazır deyildi. Bunu səs vermənin nəticələri göstərirdi. Bununla belə ölkənin taleyi siyasətçilərin əlində idi. Onlar isə fərqli düşünürdü.

17 iyul 1992-ci ildə Slovakiya parlamenti müstəqillik haqqında deklarasiya imzalamışdır. Bununla da müstəqilliyini elan etmişdir. O zaman Çexislavakiyanın prezidenti olan Vaslav Qavel buna qarşı olsa da 25 noyabrda istefaya getmişdir. Elə həmin gün federal parlament 1993-cü ilin yanvar ayının birindən ölkənin parçalandığı haqda qanun qəbul etmişdir.
## İstinadlar
Volkovun binası (Taqanroq)

**Volkovun binası** — Rostov vilayəti Taqanroq şəhəri ərazisində yerləşən iki mərtəbəli bina. Petrovskaya küçəsi, ev 203 ünvanında yerləşir. Bina XIX əsrin birinci yarısında inşa edilmişdir. 1992-ci il 18 noyabr tarixli qərarına rehional əhəmiyyətli mədəni irs siyahısına daxil edilmişdir.

## Tarixi
İki mərtəbədən ibarət olan Petrovskaya küçəsi, ev 203 ünvanında yerləşın bina XIX əsrin burinci yarısında inşa edilmişdir. Bina Stepan Steoanoviç Volkovun vəsaiti hesabına inşa edilmişdir. O, Taqanroq üzrə türmələrə xəzarət bölməsindı çalışırdı. Onun səlahitt müddəti bitdikdən sonra bina 1880-ci illərdə onun qlzlarına mənsub olmuşdur:Qlafir, Zinaida, Lyubov və Olqa. 1910-cu ildə onlar binanı Anton Kostslasuya satırlar. Ona bitişik binanı isə onun həyst yoldaşı Arqiriya Pantaleevna almışdır. Bu iki evdə Koslalusun ailəsi yaşayırdı.

Sovet hakiyyəti illərində binada Yeni dramaturgiya teatrı yerləşirdi. Sonradan bura metallistlərin klubu olur. 1934-cü ildə isə bina at zavodunun klubuna çevrilmişdir. Böyük Vətən müharibəsi dönəmindı binada Ukrayna xalq teatrı yerləşirdi (alman işğalı zamanı). Müharibədən sonra isə bina at zavodunun klubu və kinotearına çevrilir. Yenidən qurma dönəmində isə Anton Kostalasın qəhvəxanası yeməkxanaya çevrilir. Hazırda binada çoxlu sayda mağaza yerləşir.

## Arxitektur xususiyyətləri
Kərpiçdən inşa edilmiş iki mərtəbəli bina. Bina bütünlüklə ağ rəngə boyanmışdır. 1992-ci il 18 noyabr tarixli qərarına rehional əhəmiyyətli mədəni irs siyahısına daxil edilmişdir.

## Həmçinin bax
* Qamburovun binası

## Ədəbiyyat
* Гаврюшкин О. П. Вдоль по Питерской (Хроника обывательской жизни). — Таганрог: БАННЭРплюс, 2000. — 436 с.

## Mənbə
* Таганрог. Петровская улица, дом 103а 

## İstinadlar
İmperatorluq Məscidi (Priştina)

**İmperatorluq Məscidi** (, ) — Kosovonun Priştina şəhərində yerləşən bir Osmanlı dövrünə aid Məsciddir. Fateh Sultan Mehmed tərəfindən 1461-ci ildə tikilmişdir.

Məscid 1990-cı ildə Serbiya Respublikası tərəfindən "*Müstəsna Əhəmiyyətə Sahib Mədəniyyət Abidəsi*" elan edilmişdir.

## Tarixi
Avstriya-Türk müharibələri əsnasında, XVII əsrin sonunda, müvəqqəti olaraq bir Katolik kilsəsinə çevrilmişdir. Ən tanınmış Alban yazıçılardan biri olan Piyetro Boqdani, eyni zamanda Avstriyaya meyilli üsyançıların aktiv bir lideri də burada basdırılmışdır. Osmanlılar nəzarəti ələ keçirdikdən sonra, 1690-cı ildə Pyetro Boqdani'nin sümükləri Osmanlı əsgərləri tərəfindən məzardan çıxarılmış və küçəyə atılmışdır .

## Qalereya

Şəkil:Xhamia e Mbretit 02.jpg|
Şəkil:Xhamia e Mbretit 06.jpg|
Şəkil:Xhamia e Mbretit 01.jpg|
Şəkil:2011 Prisztina, Meczet Mehmeda Zdobywcy (Meczet Zwycięstwa) 03.JPG|
Şəkil:Xhamia e Mbretit 03.jpg|
Şəkil:Scripture in Sultan Murat Fatih Mosque.JPG|


## Həmçinin Bax
* Müqəddəs Tereza Ana kilsəsi (Priştina)
* Osmanlı İmperiyası
* İslam
* Priştina

## İstinadlar
Bill Klinton Bulvarı

**Bill Klinton Bulvarı**, () — Kosovoda Priştina'da olan bir bulvardır. 1998-cu ildən 1999-cu ilə qədər olan Kosovo müharibəsindən sonra, Kosovodakı albanlar, köhnə ABŞ prezidenti Bill Klintona Yuqoslaviya hökuməti ilə mübarizələrində etdikləri kömək üçün təşəkkür etmək istədilər. 2009-cu ilin Noyabr ayının 1-də Klintonun 3 metr yüksəkliyində oln bir heykəli köhnə Kosovo prezidentinin danışdığı açılış mərasimində bulvarla birlikdə açılmışdır.

Priştina'nın başqa yerlərində köhnə ABŞ prezidenti Corc Uoker Buşun adından bir mərkəzi küçə açılmışdır. Kosovoda Prizren də daxil olmaqla, prezident Vudro Vilsonun adını daşıyan küçələr, bir çox şəhərlərdə mövcuddur.

## Qalereya

Fayl:Bill Clinton statue.jpg|
Fayl:Statue of Bill Clinton - Pristina - Kosovo.jpg|
Fayl:Statut-Clinton-Pristina.JPG|
Fayl:Bill Clinton Boulevard.jpg|


## Həmçinin Bax
* İmperatorluq Məscidi (Priştina)
* Müqəddəs Tereza Ana kilsəsi (Priştina)
* Dunay körpüsü

## Xarici Keçidlər
* Atlas Obscura'da Bill Klinton Heykəli

## İstinadlar
Brequ i Diellit (Priştina)

***Brequ i Diellit,*** (, , ) mənasını verən, Kosovonın paytaxtı olan Priştina şəhərinin ən böyük və əhalisi ən çox sıx olan rayonudur.

## Məktəblər
* Shf. Liriya - Brequ i Diellit 2-də yerləşir
* Shf. İsmayıl Qemaili - Kodra e Dielit-də yerləşir

## Həmçinin Bax
* Priştina
*  İmperatorluq Məscidi (Priştina)
*  Bill Klinton Bulvarı
* Müqəddəs Tereza Ana kilsəsi (Priştina)

## İstinadlar
Psixopatiya

**Psixopatiya** — antisosial davranış, empatiyasızlıq, peşmançılığın olmaması və eqoistlik ilə xarakterizə olunan psixi pozuntu. Psixopatiyası olan şəxslər tez-tez başqalarının hisslərini nəzərə almadan, öz istəklərinə nail olmaq üçün yalan, manipulyasiya və şiddət kimi zərərli davranışlar nümayiş etdirə bilərlər.

## Səbəbləri
Tədqiqatçılar psixopatiyanın genetik, nevroloji və ətraf mühit təsirlərinin birləşməsindən qaynaqlandığına inanırlar.

Uşaq yaşlarında alınan travma, sevgi, diqqət və qayğı göstərilməməsi, həmçinin şiddətə məruz qalma uşağın emosional inkişafına mənfi təsir göstərə bilər, bu antisosial davranışa və empatiyanın olmamasına gətirib çıxara bilər.

## İstinadlar
# Şəxsiyyət pozuntularının klinikası və differensial diaqnostikası
Kamenka çayı

**Kamenka** — Rostov vilayəti ərazisindən axan çay. Mius çayınln sol qolunu təşkil edir. Çayın uzunluği 36,5 kilometrdir. Ən böyük qolu Makarovadır. Sahilində yerləşən ən böyük yaşayış məntəqəsi isə Ryajenoe kəndidir ki, buradada 2242 nəfər yaşayır.

## Adı
Çayın adı ruscadan tərcümədə «daş» sözündən törəmişdir. 
## Axarı
Çay öz başlanğıcını Marevka kəndinin 4&nbsp;km şimal-şərqindən  götürür. İlkin axarı boyunca cənub-qərbə axır. Politotdelskoe kəndi yaxınlığında ən böyük qolu olan Makarovanı qəbul edir.  Kamenno-Andrianovo kəndindən isə istiqaməti qərbə götürür. Mius çayına isə sol tərəfdən, mənsəbə 52,8&nbsp;km qalmış tökülür.

Çay bütünlüklə Rostov vilayətinin Matveevo-Kurqanski rayonu ərazisindən axır.

## Hövzəsi
* **Kamenka**
** Makarova — (sağ)
** Krasnaya — (sol)
** Turkova — (sol)

## Yaşayış məntəqələri
Kamenkanın axdığı hövzədə yerləşən yaşayış məntəqələri:
* Marevka kəndi.
* Politotdelskoe kəndi.
* Kamenno-Andrianovo kəndi.
* Ryajenoe kəndi.

Bundan əlaqə ərazidə yerləşən digər yaşayış məntəqələri:
* Novoadrianovka kəndi.
* Ryasnoe kəndi.
* Denisovka xutoru.
## İstinadlar
İnqilab Abbasov

**İnqilab Lətif oğlu Abbasov** () — Azərbaycan Kommunist Partiyası Qazax Rayon Komitəsinin birinci katibi.

## Həyatı
1929-cu ildə kəndli ailəsində anadan olmuşdur, azərbaycanlıdır, 1952-ci ildən Sov.İKP üzvüdür, ali təhsili var – Azərbaycan KP MK yanında Ali Partiya Məktəbini, Azərbaycan Kənd Təsərrüfatı İnstitutunu və Azərbaycan Xalq Təsərrüfatı İnstitutunu bitirmişdir.

Əmək fəaliyyətinə 1949-cu ildə başlamış, Sovet Ordusunda xidmət etmişdir. 1953-cü ildən artezian quyuları qazma kontorunun kollekturçusu, tikinti təşkilatı siyasi şöbəsinin təlimatçısı, ali partiya məktəbinin müdavimi olmuşdur. 1961-ci ildən Sumqayıt Şəhər Partiya Komitəsinin mühazirəçisi, şöbə müdiri, superfosfsat zavodu partiya bürosunun katibi, Azərbaycan KP MK təşkilat-partiya işi şöbəsinin inspektoru vəzifələrində işləmişdir. 1972-ci ildən Azərbaycan KP Qazax RK-nın birinci katibidir.

Azərbaycan SSR Ali Soveti plan-büdcə komissiyasının üzvüdür.

Azərbaycan KP MK üzvlüyünə namizəddir.

Doqquzuncu çağırış Azərbaycan SSR Ali Sovetinə deputat seçilmişdir (Marksovka seçki dairəsi).

## Mənbə
* 

## İstinadlar